কৃষি বিভাগ বলছে, এবছর ফরিদপুর জেলায় পাট আবাদের লক্ষ্যমাত্রা ছাড়িয়ে গেছে। পাটের উৎপাদন গত বছরের রেকর্ড ছাড়িয়ে যাবে। ফরিদপুর জেলা কৃষি সম্প্রসারণ অধিদপ্তরের দেয়া তথ্যানুযায়ী, চলতি মৌসুমে এ জেলায় ৮৩ হাজার ১৫০ হেক্টর জমিতে পাটের আবাদের লক্ষ্যমাত্রা ছিল। লক্ষ্যমাত্রা ছাড়িয়ে সেখানে আবাদ হয়েছে ৮৫ হাজারের হেক্টরেরও বেশি জমিতে। গত বছরের তুলনায় এ বছর আবাদ ভালো হয়েছে। গত বছর জেলায় পাট চাষের লক্ষ্যমাত্রা ছিল ৮২ হাজার ৫০ হেক্টর। চাষ হয় ৮২ হাজার ৮৬৫ হেক্টর জমিতে।